Diari Oficial de la Generalitat Valenciana


Sumari del DOGV 8834, del 15-06-2020 (2020/4490)

RESOLUCIÓ d'11 de juny de 2020, de la Conselleria d'Educació, Cultura i Esport, per la qual es convoquen per a l'exercici 2020 subvencions a la producció editorial.
--------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4490


Data del document
:   11-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 de juny de 2020, de la Conselleria d'Educació, Cultura i Esport, per la qual es convoquen per a l'exercici 2020 subvencions a la producció editorial. [2020/4490]  
En compliment del que es disposa en l'Ordre 84/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la producció editorial (DOGV núm. 7936, 14.12.2016), i en l'Ordre 1/2019, de 2 de juliol de 2019, de la Conselleria d'Educació, Cultura i Esport, per la qual es modifica, es convoquen aquestes subvencions per a l'any 2020. En allò que no s'estableix en aquesta resolució de convocatòria, s'ha d'aplicar el que s'estableix en l'Ordre 84/2016, de 12 de desembre, i l'Ordre 1/2019, de 2 de juliol, abans esmentades.  
  
D'acord amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, aquesta convocatòria no necessita la notificació a la Comissió Europea, ja que les subvencions que s'atorgaran estan considerades com a ajudes a la cultura i la conservació del patrimoni i estan d'acord amb les finalitats i les activitats que estableix l'article 53 del Reglament (UE) número 651/2014, de la Comissió, de 17 de juny de 2014, pel qual es declaren determinades ajudes compatibles amb el mercat interior en aplicació dels articles 107 i 108 del Tractat de Funcionament de la Unió Europea.  
  
D'acord amb el preàmbul de l'Ordre 1/2019, de 2 de juliol i la correcció d'errades de 18 de juliol de 2019, reguladores de les subvencions a la producció editorial, aquestes ajudes tenen la consideració d'ajudes d'estat, i en compliment de l'article 3.6 del Reglament (CE) núm. 794/2004, pel qual s'estableixen disposicions d'aplicació del Reglament (CE) núm. 659/1999 del Consell, pel qual s'estableixen disposicions d'aplicació de l'article 93 del Tractat CE, segons la redacció modificada pel Reglament (CE) núm. 271/2008 de la Comissió, de 30 de gener de 2008, s'ha comunicat a la Comissió que li ha assignat el núm. SA.55799 CULT - Subvencions a la producció editorial, d'identificació d'ajuda estatal.  
I de conformitat amb l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i finalitat  
1. Convocar per a l'exercici 2020 les subvencions a la producció editorial en les àrees o modalitats següents:  
a) Subvencions a la producció editorial en valencià.  
b) Subvencions a la producció editorial en castellà.  
2. Són objecte d'ajuda tots aquells llibres publicats en castellà i en valencià per empreses editorials comercials que tinguen com a activitat l'edició de llibres a la Comunitat Valenciana i posseïsquen número de depòsit legal de l'any 2019.   
En el cas d'obres editades en diversos volums de venda independent, i que hagen obtingut el número de depòsit legal en un exercici anterior, poden participar en la convocatòria els volums que tinguen data d'edició de l'any 2019.  
3. Els llibres objecte de subvenció han de tindre les característiques que determina l'article 1.2 de l'Ordre 84/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la producció editorial,  
En el cas d'obres de poesia el tiratge mínim ha de ser de 100 exemplars.   
4. Les persones sol·licitants, obligatòriament, han d'indicar l'àrea o modalitat de producció editorial a la qual presenten cada obra, tenint en compte que una obra només es pot presentar a una única modalitat o àrea subvencionable. Un títol o obra editada en diferents tipus de lletra (manuscrita, impremta, etc.), enquadernacions, format, etc. només es pot presentar com una única obra i a una única modalitat de subvenció encara que els diferents tipus d'exemplars d'aquest títol o obra posseïsquen ISBN o números de depòsit legal diferents.   
5. Sense perjudici de les dotacions indicades en cada modalitat, quan per raó de falta de sol·licituds o d'incompliments de requisits no s'esgote la quantia establida en alguna de les modalitats, l'excedent generat incrementarà la dotació assignada a l'altra modalitat.  
  
Segon. Supòsits exclosos  
Queden exclosos expressament de les ajudes regulades en aquesta resolució tots els llibres i obres que s'indiquen en l'article 2 de l'Ordre 84/2016, de 12 de desembre, de la Conselleria d'Educació, Investigació, Cultura i Esport.  
  
Tercer. Crèdit pressupostari i quantia de les ajudes  
Al finançament de les ajudes que es preveuen en aquesta resolució es destinen 800.000 euros com a màxim, amb càrrec a l'aplicació pressupostària 54.31.19.293.51, capítol IV, línia de subvenció S1909000, dels Pressupostos de la Generalitat 2020. Aquesta quantitat no suposa un increment de la despesa aprovada per la Llei 10/2019, de 27 de desembre, de pressupostos de la Generalitat per a l'exercici 2020. Aquest import pot ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que s'estableix en l'article 58, apartat 2, lletra a, punt quart, del Reglament de la Llei general de subvencions.  
La dotació total de 800.000 euros es distribueix segons les àrees o modalitats d'activitats subvencionables següents:  
a) La producció editorial en valencià, amb una dotació del 60 % de l'import destinat a aquestes ajudes.   
b) La producció editorial en castellà, amb una dotació del 40 % de l'import destinat a aquestes ajudes.   
  
Quart. Entitats beneficiàries  
1. Poden optar a aquesta subvenció totes les empreses del sector editorial, siguen persones físiques o jurídiques, que tinguen com a activitat l'edició de llibres a la Comunitat Valenciana i la producció de les quals siga comercialitzada a través de llibreries.  
2. No està prevista la subcontractació amb tercers de l'activitat per a la qual se sol·licita la subvenció ni tan sols en els límits establits en l'article 29 de la Llei 38/2003, de 17 de novembre, general de subvencions.  
  
3. Les entitats beneficiàries han de complir els requisits que estableix l'article 3 de l'Ordre 84/2016, de 12 de desembre, de la Conselleria d'Educació, Investigació, Cultura i Esport.  
  
Cinqué. Sol·licituds i documentació  
1. Les sol·licituds s'han de presentar exclusivament per via telemàtica.   
Per a això, la persona que represente l'entitat sol·licitant, ha d'accedir mitjançant l'accés a l'apartat serveis en línia de la seu electrònica de la Generalitat https://sede.gva.es a través de l'adreça següent:  
  
https://www.tramita.gva.es/ctt-att-atr/asistente/iniciarTramite.html'tramite=DGM\_SUB\_SUGUS&version=1&login=c&idioma=va&idCatGuc=PR&idProcGuc=1585  
La sol·licitud ha d'anar signada per la persona que represente legalment l'empresa editorial, per a la qual cosa ha d'utilitzar exclusivament els mitjans electrònics facilitats pels servidors d'informació de la Generalitat, de conformitat amb el que s'estableix en el Decret 220/2014, de 12 de desembre, del Consell, pel qual s'aprova el reglament d'administració electrònica de la Comunitat Valenciana. Per a fer-ho, s'ha d'accedir a l'apartat de serveis en línia de la seu electrònica de la Generalitat, accessible a través d'https://sede.gva.es. Han de disposar d'algun dels sistemes de signatura electrònica admesos en la seu electrònica de la Generalitat. En el cas de presentar un certificat digital de persona física i que s'actue en representació d'una persona jurídica, s'han d'inscriure prèviament en el Registre de Representacions de Caràcter Voluntari davant de la Generalitat per a la realització de tràmits per via telemàtica.  
  
A la sol·licitud s'ha adjuntar una declaració responsable per mitjà de la qual qui sol·licita manifesta, sota la seua responsabilitat, que totes les dades recollides en la sol·licitud i en els annexos que hi adjunta són verídiques i que es troba en possessió de la documentació que ho acredita, i queda a disposició de la Direcció General de Cultura i Patrimoni per a la comprovació, el control i la inspecció posterior que s'estimen oportuns.  
La presentació de la sol·licitud per a optar a aquesta ajuda implica l'acceptació plena d'aquesta resolució i de les bases per les quals es regeix aquesta convocatòria.  
La introducció de dades en l'aplicació ha de fer-se d'acord amb els models i les instruccions del manual d'ajuda que està disponible en la pàgina web de la Conselleria d'Educació, Cultura i Esport:  
  
http://www.ceice.gva.es/va/web/libro/convocatorias-de-ayudas  
Hi ha un correu d'assistència tècnica, generalitat\_en\_rnq@hcy.ri, destinat a resoldre qualsevol problema tècnic relacionat amb la presentació electrònica de la sol·licitud.  
2. Les notificacions i comunicacions es practicaran únicament a través de mitjans electrònics de conformitat amb els articles 14.2, 41 i 43 de la Llei 39/2015, d'1 d'octubre, del procediment administratiu comú de les administracions públiques.  
3. Si la sol·licitud no compleix els requisits exigits en aquesta convocatòria, d'acord amb l'article 68.1 de la Llei 39/2015, es requerirà per mitjans telemàtics l'interessat perquè, en el termini de 10 dies, esmene la falta o adjunte els documents preceptius, amb la indicació que, si no ho fa així, es considerarà que desisteix de la seua petició, amb la resolució prèvia que s'ha de dictar en els termes previstos en l'article 21 de la Llei 39/2015. Aquesta documentació s'ha d'aportar exclusivament per mitjans telemàtics en la seu electrònica de la Generalitat, en l'enllaç establit amb aquesta finalitat, en l'adreça electrònica anteriorment esmentada.  
4. La sol·licitud s'ha d'acompanyar amb els annexos següents:  
Annex I. Sol·licitud de subvencions a la producció editorial.  
Annex II. Dades de les obres presentades.  
Annex III. Model de domiciliació bancària (en cas de nou perceptor o canvi de número de compte bancari).  
5. A la sol·licitud de subvenció cal adjuntar-hi la documentació següent:  
 a) Si qui sol·licita és una persona jurídica, el document públic que n'acredite la constitució i on conste, expressament, l'edició de llibres com a objecte social; el NIF de persona jurídica així com la documentació que acredite la representació que exerceix qui firma la sol·licitud. Si qui sol·licita és una persona física, l'alta en l'epígraf corresponent a l'edició de llibres de l'IAE (impost d'activitats econòmiques) així com, si escau, la documentació que acredite la representació que exerceix qui firma la sol·licitud.  
b) La memòria econòmica que ha d'incloure una relació classificada dels costos subvencionables, amb identificació del creditor, del document de despesa o factura, l'import, la data d'emissió i la data de pagament, classificats segons els blocs següents: costos de contractes d'autoria, costos de retribucions de traductors i editors, altres costos (correcció de proves, correcció, revisió), costos de compaginació i preimpressió i costos d'impressió o publicació digital.  
c) Les factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, de les despeses realitzades que han de correspondre de manera indubtable al cost per al qual se sol·licita la subvenció. En tots aquests documents s'hi ha de fer constar clarament que han sigut emesos a nom de l'entitat sol·licitant i han d'estar datats entre l'1 de gener i el 31 de desembre de 2019.  
d) En el cas d'una obra coeditada amb altres empreses editorials, la documentació que acredite el tiratge realitzat per l'editorial sol·licitant. En l'obra ha de constar el número d'ISBN i el nom de l'editorial sol·licitant.  
e) L'URL del catàleg de títols publicats. En el cas que l'entitat sol·licitant no dispose d'un catàleg de títols publicats accessible via web, s'admet la presentació del catàleg en PDF.  
D'acord amb el que es disposa en l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, l'entitat sol·licitant pot autoritzar expressament l'Administració perquè obtinga directament les dades necessàries per a acreditar el compliment de les obligacions tributàries i amb la Seguretat Social, així com per a la comprovació directa de les dades d'identitat (DNI) i, si escau, de residència (sol·licitud d'ajudes, apartat Autorització).  
  
En el cas de no subscriure l'autorització corresponent, qui sol·licita té l'obligació d'aportar els documents següents:  
- Certificat positiu de l'Agència Estatal d'Administració Tributària, en què s'acredite que qui sol·licita es troba al corrent de les seues obligacions.  
- Certificació de la Tresoreria General de la Seguretat Social, en què s'acredite que qui sol·licita es troba al corrent en el compliment de les seues obligacions amb la Seguretat Social, o bé n'està exempt.  
- Certificació de les direccions territorials de la Conselleria d'Hisenda i Model Econòmic, en què s'acredite que qui sol·licita no té deutes de naturalesa tributària amb la Generalitat.  
- Si és persona física, una còpia del document nacional d'identitat, i si és persona jurídica, una còpia del document nacional d'identitat del representant legal.  
En el cas que els documents que han d'adjuntar-se a la sol·licitud de les ajudes ja estiguen en poder de qualsevol òrgan de l'administració actuant, qui sol·licita pot acollir-se al que estableix l'apartat d) de l'article 53 de la Llei 39/2015, d'1 d'octubre, del procediment administratiu comú de les administracions públiques, sempre que es faça constar la data i l'òrgan o dependència en què van ser presentats o, si és el cas, emesos, i que no hagen transcorregut més de cinc anys des de la finalització del procediment al qual corresponguen.  
  
En els supòsits d'impossibilitat material d'obtindre la documentació, l'òrgan competent pot requerir al sol·licitant la seua presentació o, a falta d'això, l'acreditació per altres mitjans dels requisits a què es refereix el document.  
A més de la documentació assenyalada en aquest apartat, el Servei del Llibre i Biblioteques, com a òrgan instructor, pot, en qualsevol moment de la tramitació de l'expedient, demanar qualsevol altra informació que considere necessària per al millor coneixement i comprensió de l'aplicació de la subvenció.  
6. A més de la sol·licitud telemàtica, i dins el termini de presentació, l'entitat sol·licitant ha de presentar un exemplar de la primera edició de les obres per a les quals se sol·licita la subvenció. En el cas de les reedicions que suposen millores o variacions respecte a la primera edició, ha d'aportar-se també un exemplar de la primera edició i una memòria justificativa, de dues pàgines d'extensió, com a màxim, on s'indiquen les millores o variacions respecte a la primera edició i la importància d'aquestes.  
  
Sisé. Termini i lloc de presentació  
1. El termini de presentació de les sol·licituds és de 15 dies naturals comptadors des de l'endemà de la publicació d'aquesta resolució en el Diari Oficial de la Generalitat Valenciana. L'incompliment d'aquest termini determina automàticament l'exclusió.  
2. Les obres a què es refereix l'apartat 6 de l'article anterior, acompanyades amb una còpia de la relació d'obres presentades, que figura com a annex II a la sol·licitud, s'han de presentar preferentment en el Registre Auxiliar de la Biblioteca Valenciana (Monestir de Sant Miquel dels Reis, av. Constitució, 284, 46893 València), en els registres de les direccions territorials d'Educació, Cultura i Esport de Castelló, València o Alacant, o per qualsevol dels mitjans establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
En el supòsit que es presenten en correus, es regularà per l'article 31 del Reial decret 1829/1999, de 3 de desembre, pel qual s'aprova el reglament que regula la prestació dels serveis postals.   
  
Seté. Criteris per a determinar l'import de la subvenció  
1. Les subvencions es concediran, d'acord amb els principis de publicitat, transparència, objectivitat, igualtat i no-discriminació, per mitjà del procediment de concurrència competitiva. Segons el que s'estableix en l'article 9 de l'Ordre 84/2016, de 12 de desembre, i de l'Ordre 1/2019, de 2 de juliol, les fases per a l'atorgament de la subvenció són:  
  
Fase primera. Comprovació de la documentació  
En primer lloc, s'ha de comprovar que la documentació justificativa que s'adjunta a la sol·licitud acredita suficientment la quantia sol·licitada per l'entitat interessada en concepte de subvenció i s'ajusta a l'objecte establit en les bases de la convocatòria de subvencions. En el cas que la documentació aportada no justifique el total d'allò que s'ha sol·licitat, aquesta quantitat es reduirà en la part que corresponga.  
  
Fase segona. Assignació de la subvenció  
La dotació econòmica de cada una de les àrees o modalitats fixades en aquesta convocatòria de subvencions s'ha de distribuir entre les entitats beneficiàries en funció del preu de venda al públic i del tiratge de les obres presentades tenint en compte els límits següents:  
a) El tiratge màxim computable és de 2.000 exemplars, encara que el tiratge total supere aquesta xifra.  
b) El preu màxim d'una obra per a calcular l'ajuda és de 30 euros encara que el preu de venda al públic supere aquesta xifra.  
Després de l'aplicació dels límits anteriorment exposats, l'import de la subvenció a cada entitat sol·licitant, en cada una de les modalitats esmentades, respondrà a la fórmula de repartiment «subvenció = (X\*I)/T» d'acord amb els factors següents:  
X = Dotació econòmica de la modalitat.  
I = Quantitat resultant de la multiplicació del preu de venda al públic dels llibres, presentats per l'entitat sol·licitant en aquesta modalitat, pel tiratge, en aplicació dels límits de preu i tiratge de les obres fixats anteriorment.  
T = Suma dels factors I corresponents a totes les entitats sol·licitants de la modalitat.  
L'import que percebrà cada entitat beneficiària en cada una de les dues àrees o modalitats establides en la base primera d'aquesta resolució no pot superar el 35 % de la dotació prevista per a cada una d'aquestes.  
  
2. L'import de les subvencions en cap cas pot ser de tal quantia que, aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat, supere el cost de l'activitat subvencionada, i, en tot cas, no ha de superar el 70 % dels costos subvencionables.  
3. Tota alteració de les condicions tingudes en compte per a la concessió de la subvenció, i en tot cas, l'obtenció concurrent d'altres subvencions o ajudes concedides per altres administracions o ens públics o privats, pot donar lloc a la modificació o revocació de la resolució de concessió i també al reintegrament de les quantitats percebudes en els termes que s'estableixen en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 37 de la Llei 38/2003, de 17 de novembre, general de subvencions i el procediment sancionador corresponent.  
  
  
Huité. Termini de resolució i notificació  
1. El termini màxim per a resoldre i notificar la resolució és de sis mesos comptadors des de la publicació d'aquesta convocatòria en el Diari Oficial de la Generalitat Valenciana.   
2. Les sol·licituds sobre les quals no es dicte una resolució expressa en aquest termini, han de considerar-se desestimades o denegades, sense perjudici de l'obligació legal de resoldre establida en l'article 21 de la Llei 39/2015, d'1 d'octubre, del procediment administratiu comú de les administracions públiques.   
  
Nové. Obligacions de les entitats beneficiàries  
1. A més de les obligacions que amb caràcter general s'estableixen en l'article 14 de la Llei 38/2003, de 23 de novembre, general de subvencions, són obligacions de les editorials beneficiàries de la subvenció les previstes en l'article 4 de les bases que regulen aquest procediment.   
  
2. Les entitats beneficiàries han de complir, així mateix, les obligacions de publicitat previstes en l'apartat 4 de l'article 18 de la Llei 38/2003, de 17 de novembre, general de subvencions, i en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana. Aquesta difusió s'ha de fer preferentment mitjançant les pàgines web corresponents.  
3. L'obtenció concurrent d'altres aportacions que siguen incompatibles amb aquesta subvenció, pot donar lloc a la modificació de la resolució de concessió.  
Desé. Justificació de les subvencions  
La subvenció s'ha de justificar en el moment de la sol·licitud per mitjà de la presentació de la documentació necessària que s'estableix en l'article 5.5 d'aquesta resolució.  
  
Onzé. Règim de lliurament de pagaments  
1. El pagament s'ha de fer d'una sola vegada, per mitjà de transferència bancària, una vegada publicada la resolució d'adjudicació, sempre que l'entitat beneficiària complisca els requisits exigits per la Llei 38/2003, general de subvencions, tal com s'exigeix en l'Ordre 84/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la producció editorial (DOGV núm. 7936, 14.12.2016).  
2. L'aportació de la conselleria competent en matèria del llibre pot ser, com a màxim, del 70 % dels costos subvencionables. Les entitats beneficiàries han d'aportar a càrrec del seu pressupost la part no finançada per la Generalitat.  
3. Abans del pagament de la subvenció, l'entitat beneficiària ha de trobar-se al corrent en el compliment de les obligacions tributàries i davant de la Seguretat Social.  
  
Dotzé. Difusió  
Per a la devolució a les editorials de les obres presentades després de la publicació de la resolució de concessió d'aquesta convocatòria, cal ajustar-se al que disposa l'article 12 de les bases establides en l'Ordre 84/2016, de 12 de desembre, de la Conselleria d'Educació, Investigació, Cultura i Esport.  
  
Tretzé. Protecció de dades  
Responsable del tractament: El responsable del tractament de les dades recollides a través dels formularis annexos corresponents a aquesta convocatòria i, si escau, de les dades que figuren en la documentació que s'adjunte a la sol·licitud de la subvenció, és la Conselleria d'Educació, Cultura i Esport amb domicili a l'avinguda de Campanar, 32, 46355 València i adreça electrònica de contacte ubtrehjlnxafxricovegbxuf@fgh.db   
Dades de contacte del delegat de protecció de dades: La persona interessada pot contactar amb el delegat de protecció de dades a través de les adreces de contacte següents:  
Electrònica: mjp@oqb.lo   
Postal: Passeig de l'Albereda, 16 - 46176 València.  
Categoria de les dades objecte de tractament i origen d'aquestes: Formen part del tractament de dades personals responsabilitat de Conselleria d'Educació Cultura i Esport les dades personals identificatives, de contacte, d'ocupació, econòmiques, de circumstàncies socials, categories especials de dades, dades especialment protegides i de qualsevol altra naturalesa que siguen recollides mitjançant:  
- Els formularis que acompanyen aquesta convocatòria.  
- Les que resulten de la consulta a plataformes autonòmiques d'interoperabilitat (d'ara en avant PAI) o a altres administracions públiques, en cas que la persona interessada no s'haja oposat a aquesta consulta, d'acord amb el que s'estableix en l'article 28 de la Llei 39/2015.  
  
- I la documentació que entreguen els sol·licitants i representants legals.  
En relació amb la documentació presentada pels sol·licitants i representants legals que incloga dades personals de terceres persones, abans de comunicar-les a la Conselleria, els sol·licitants i representants legals estan obligats a informar aquestes persones interessades de la comunicació i el tractament de les seues dades personals per la Conselleria d'Educació Cultura i Esport, en els termes establits en aquest article.   
  
Finalitats del tractament i base jurídica: Les dades personals són tractades amb la finalitat de dur a terme tota la tramitació i gestió de la subvenció, inclosa l'admissió de sol·licituds, verificació del compliment de les condicions i requisits establits, concessió de la subvenció i verificació i control de l'execució correcta i el desenvolupament, tot això amb base jurídica en el compliment d'una missió realitzada en interés públic, en l'exercici de poders públics conferits a la Conselleria i en el compliment de les obligacions legals derivades de la normativa prevista en aquesta convocatòria (com són la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions) i en la resta de normes aplicables, incloses les que regulen el tràmit electrònic.  
Així mateix, en aplicació de la normativa vigent, amb la finalitat de garantir el dret dels ciutadans a conéixer en tot moment les subvencions convocades, i per a contribuir al compliment dels principis de publicitat i transparència, les dades de les subvencions concedides s'han de publicar, segons corresponga, en el diari oficial corresponent i en el Sistema Nacional de Publicitat de Subvencions i Ajudes Públiques, amb indicació, segons cada cas, de la convocatòria, el programa i el crèdit pressupostari al qual s'imputen, el beneficiari, la quantitat concedida i l'objectiu o la finalitat de la subvenció, amb expressió dels diferents programes o projectes subvencionats.  
  
No obstant l'anterior, queden excloses d'aquesta publicació les subvencions concedides quan la publicació de les dades del beneficiari per raó de l'objecte de la subvenció pot ser contrària al respecte i la salvaguarda de l'honor, a la intimitat personal o familiar de les persones físiques en virtut del que s'estableix en la Llei orgànica 1/1982, de 5 de maig, de protecció civil del dret a l'honor, a la intimitat personal i familiar i a la pròpia imatge, i així ho establisca la normativa reguladora.  
  
En concret, no s'han de publicar les subvencions concedides a persones físiques quan l'objecte mateix de la convocatòria proporcione informació o dades especialment protegides dels beneficiaris o relatives a les categories especials de dades relacionades en els articles 9 i 10 del Reglament general de protecció de dades (RGPD) ni quan la persona física es trobe en una situació de protecció especial que puga veure's agreujada amb la publicació de les dades personals, en particular, quan siga víctima de violència de gènere o d'altres formes de violència contra la dona, i en aquest cas, la informació ha de ser anònima, d'ofici o a instàncies de la persona interessada.  
La informació estarà disponible en les adreces www.subvencions.gob.es i www.infosubvenciones.es   
Destinataris de les dades: Amb base jurídica en el compliment de les obligacions legals derivada de la normativa prevista en aquesta convocatòria, així com per al compliment d'una missió realitzada en interés públic o en l'exercici de poders públics conferits a la Conselleria d'Educació Cultura i Esport, les dades personals es poden comunicar a la Plataforma Autonòmica d'Interoperabilitat (d'ara en avant PAI) amb la finalitat d'efectuar la comprovació de les dades de la persona sol·licitant i d'altres situacions socioeconòmiques establides per a la baremació, a altres òrgans de l'Administració pública amb competència en la matèria, entre els quals, sense caràcter limitatiu, s'inclouen els òrgans de caràcter autonòmic, local, estatal i de la Unió Europea, òrgans judicials i Ministeri Fiscal, Tribunal de Comptes, Sindicatura de Comptes de la Comunitat Valenciana, IGAE, Defensor del Poble i Síndic de Greuges de la Comunitat Valenciana, Agència Antifrau de la Comunitat Valenciana, delegat de Protecció de Dades i a altres tercers subjectes de dret privat amb interés legítim en el procediment i/o dret d'accés.  
  
Encarregats del tractament: Tercers encarregats del tractament poden tindre accés a les dades per encàrrec de la Conselleria d'Educació, Cultura i Esport i/o de la Generalitat Valenciana, per a la prestació de serveis, seguint les instruccions i amb les mesures de seguretat i confidencialitat establides en l'encàrrec de tractament.  
Transferències internacionals de dades: No hi ha transferències internacionals de dades.  
Necessitat de la comunicació de les dades per les persones interessades: Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud, per la qual cosa la falta de comunicació d'aquestes dades a la Conselleria d'Educació, Cultura i Esport comporta les conseqüències previstes per l'ordenament jurídic.  
Termini de conservació de dades: Les dades personals s'han de conservar durant el temps necessari per a complir la finalitat per a la qual es recapten i dins dels terminis establits en les normes vigents per al compliment d'obligacions i responsabilitats legals, I han de ser eliminades d'acord amb el que s'estableix en la normativa d'arxius i documentació.  
Drets: La persona interessada pot exercitar el dret d'accés, rectificació, supressió, oposició, limitació al tractament, portabilitat i a no ser objecte d'una decisió basada únicament en el tractament automatitzat, a través de les vies següents:  
a) A través del tràmit electrònic establit amb aquesta finalitat que es pot consultar en la pàgina web de la Conselleria www.cece.gva.es en l'apartat «Registre de tractament de dades».  
b) Enviant la petició a qualsevol de les adreces següents:  
Postal: Avinguda de Campanar, 32. 46646 València  
Electrònica: lmrwlhzlbknbksgldwgpukvh@gzv.vp   
c) De manera presencial aportant la sol·licitud corresponent a través del registre.   
  
L'exercici dels drets és personalíssim i requereix la identificació inequívoca de la persona interessada, que pot realitzar-se en els apartats b) i c) mitjançant l'aportació del document nacional d'identitat, passaport o un altre document vàlid que l'identifique i, si escau, el de la persona que tinga la representació, o instruments electrònics equivalents; així com el document o l'instrument electrònic acreditatiu de la representació.   
Dret a reclamar davant l'autoritat de control: La persona interessada pot presentar una reclamació davant l'Agència Espanyola de Protecció de Dades si considera que no s'han tingut en compte els seus drets o s'ha vulnerat el tractament de les seues dades personals. Prèviament, la persona interessada pot contactar amb el delegat de Protecció de Dades de la Generalitat Valenciana a través de les adreces següents:  
Electrònica kqz@jwe.gw   
Postal: Passeig Albereda, 16 - 46559 València.  
Per a més informació sobre el tractament de les dades personals, la persona interessada pot consultar el Registre de Tractament de Dades en www.cece.gva.es   
  
Catorzé. Notificació o publicació dels tràmits del procediment  
  
1. La notificació de cada un dels tràmits d'aquest procediment s'ha de fer a través dels mitjans electrònics, excepte la notificació de la resolució de concessió, que s'ha de publicar en el Diari Oficial de la Generalitat Valenciana.  
2. Les subvencions concedides seran objecte de publicació en la Base de Dades Nacionals de Subvencions.  
  
Quinzé. Delegació  
Es delega en la persona titular de la direcció general amb competència en matèria del llibre, la facultat de concedir o denegar aquestes subvencions, amb un informe previ i a proposta de la comissió d'avaluació, i se l'autoritza a adoptar les mesures oportunes per al compliment i l'aplicació de les bases reguladores i per a resoldre totes les incidències que es plantegen en la la interpretació i l'execució.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot recórrer potestativament en reposició o bé es pot plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició ha d'interposar-se davant del conseller d'Educació, Cultura i Esport, en el termini d'un mes comptador des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu ha d'interposar-se davant dels jutjats contenciosos administratius de la Comunitat Valenciana en el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 11 de juny de 2020.- El conseller d'Educació, Cultura i Esport: Vicent Marzà i Ibáñez.